**SAJTÓKÖZLEMÉNY  
“Tata, Kossuth tér városközpont értékmegőrző rehabilitációja” című KDOP-3.1.1/A-09-2f-2011-0001 azonosítószámú pályázat**

**Célegyenesben a Kossuth téri beruházás**

Végéhez közeledik a Kossuth tér és környékének rehabilitációja. Kevesebb, mint egy hónap múlva befejeződik a felújítás, amelyek 2015 májusában kezdődtek. Az összesen 1,3 milliárd forint értékű beruházásnak – amely a Kossuth tér, a környező utcák és a Bercsényi utca 1. rehabilitációját foglalta magában – megvalósulását számos dolog nehezítette, de a munkálatok folyamatosan zajlottak.

–Eddig nagyon jó ütemben sikerült haladni a nyári hőségriadók és a vihar ellenére, amely sok kárt okozott a tér munkálataiban. Szerencsére sikerült átvészelni ezeket az időszakokat, így a tér már olyan állapotban van, hogy biztosan be tudjuk fejezni a munkálatokat a következő hetekben.   
– Jelenleg a templom előtt található lépcsőt körülölelő vízesések készülnek. A lépcsősort két, természetes kő-hatású vízesés fogja majd közre, és nagyon érdekes látványt fognak nyújtani. Emellett az ikerterek építése zajlik, amely a kávézó előtt található területet jelenti, valamint megkezdődik a fák ültetése és a sövény kialakítása a téren. A továbbiakban a lépcsősort és az igencsak aprólékos munkát igénylő rotondót is befejezik. Örömmel számolhatunk be arról, hogy elkészült a csatorna, amely jelentős közműkiváltást jelentett, és alkalmas lesz a Kossuth térre érkező vízmennyiség elvezetésére.

November 4-én elkezdődött a felújítás 9. üteme, ennek keretében az építési munkálatok a Kocsi utca és a Kálvária utca csomópontján befejeződnek, és elkezdődik a Kocsi utca bevezető szakaszának aszfaltozása. Ezzel egyidejűleg a Kálvária utca felé megnyitják a forgalmat, ezzel jelentősen csökkentve a környéken élők kényelmetlenségeit, és a város valamennyi lakosa örömére kevesebb, mint egy hónap múlva mindannyian az elkészült térben gyönyörködhetünk.

Tata, 2015. november 02.